CELEX: 62021CN0350
Language: bg
Date: 2021-06-04 00:00:00
Title: Дело C-350/21: Преюдициално запитване, отправено от Специализиран наказателен съд (България) на 4 юни 2021 година — наказателно производство

23.8.2021   
            
            
               BG
            
            
               Официален вестник на Европейския съюз
            
            
               C 338/13
            
         
      Преюдициално запитване, отправено от Специализиран наказателен съд (България) на 4 юни 2021 година — наказателно производство
      (Дело C-350/21)
      (2021/C 338/16)
      Език на производството: български
      
         Запитваща юрисдикция
      
      Специализиран наказателен съд
      
         Молител
      
      Специализирана прокуратура
      
         Преюдициални въпроси
      
      Съответен ли е на чл.15 ал.1 вр чл.5 ал.1 вр съобр.11 от Директива 2002/58 (1) национален закон — чл.251б ал.1 от Закона за електронните съобщения — съобразно който се предвижда общо и неизбирателно запазване на всички трафични данни (данни за трафик и за местонахождение на ползватели на електронни съобщителни средства) за период от 6 месеца, с цел борба с тежките форми на престъпност, при условие, че в националния закон са предвидени определени гаранции.
      Съответен ли е на чл. 15 ал.1 вр чл.5 ал.1 вр съобр.11 от Директива 2002/58 национален закон — чл. 159а от Наказателно процесуалния кодекс — който не ограничава достъпа до трафични данни само когато това е строго необходимо и не предвижда право на лицата, до чийто трафични данни е бил осъществен достъп от органите на наказателното производство, да бъдат уведомени за това, когато това уведомяване няма да попречи на наказателното производство, респективно не предвижда в тяхна полза правно средство за защита срещу неправомерен достъп.
      
         (1)  Директива 2002/58/ЕО на Европейския парламент и на Съвета от 12 юли 2002 година относно обработката на лични данни и защита на правото на неприкосновеност на личния живот в сектора на електронните комуникации (OB L 201, 31.7.2002г., стр. 37; специално българско издание: глава 13, том 36, стр. 63)